**Ministru kabineta noteikumu projekta „Grozījumi Ministru kabineta 2013. gada 16. jūlija noteikumos Nr. 404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir mazināt administratīvo slogu un novērst darbību un informācijas dublēšanos, atsakoties no bērnu uzraudzības pakalpojuma sniedzēja (turpmāk – pakalpojuma sniedzējs) reģistrācijas apliecības kā atsevišķa dokumenta un lēmumu par grozījumu izdarīšanu Bērnu uzraudzības pakalpojuma sniedzēju reģistrā (turpmāk – reģistrs) sagatavošanas, kā arī iesnieguma veidlapas. Vienlaikus ar noteikumu projektu tiek precizētas prasības, kādām jāatbilst pakalpojuma sniedzējam vai pakalpojuma sniegšanā iesaistītajai personai, kas nodarbojas ar bērnu uzraudzību, paplašinot to loku.Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Izglītības un zinātnes ministrijas un Izglītības kvalitātes valsts dienesta (turpmāk – dienests) iniciatīvas, pamatojoties uz Bērnu tiesību aizsardzības likuma 50.3 panta ceturto daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz mazināt administratīvo slogu un atteikties no pakalpojuma sniedzēja reģistrācijas apliecības kā atsevišķa dokumenta un lēmuma par grozījumu izdarīšanu reģistra ierakstos.Ņemot vērā, ka pieņemto lēmumu par grozījumu izdarīšanu reģistrā skaits kopš 2014. gada ir būtiski palielinājies (sk. tabulu *Reģistra atbildīgās amatpersonas pieņemtie lēmumi*), noteikumu projekts ievērojami samazinās administratīvo slogu gan privātpersonām (pakalpojuma sniedzējiem), gan valsts pārvaldē.*Reģistra atbildīgās amatpersonas pieņemtie lēmumi*

|  |  |  |  |  |
| --- | --- | --- | --- | --- |
|  | **2014** | **2015** | **2016** | **2017** |
| Izmaiņas reģistra datos | 57 | 92 | 171 | 151 |

Pakalpojuma sniedzēju reģistrācijas faktu, kā arī grozījumus izdarītajos ierakstos atbilstoši reālajai situācijai apliecina ieraksts reģistrā – Valsts izglītības informācijas sistēmā (turpmāk – VIIS), kas ir valsts informācijas sistēma. Līdz ar to atsevišķas pakalpojuma sniedzēja reģistrācijas apliecības un lēmuma par grozījumu izdarīšanu reģistrā sagatavošana un izsniegšana ir lieks administratīvais slogs, jo to apliecina ieraksts VIIS. Tās ieraksti ir publiski ticami, tas ir, trešās personas var paļauties uz šo ierakstu pareizību un attiecīgi rīkoties.Līdzīga prakse šobrīd ir ieviesta arī attiecībā uz izglītības iestādēm un Izglītības likumā noteiktajām institūcijām atbilstoši 2018. gada 20. septembrī pieņemtajiem grozījumiem Izglītības likumā (stājas spēkā 2018. gada 18. oktobrī), kas paredz mazināt administratīvo slogu un atteikties no izglītības iestādes reģistrācijas apliecības kā atsevišķa dokumenta, ievērojot, ka informācija par izglītības iestādēm ir publiski pieejama VIIS. Noteikumu projekts paredz svītrot Ministru kabineta 2013. gada 16. jūlija noteikumu Nr. 404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” (turpmāk – noteikumi Nr. 404) 1. pielikumā ietverto veidlapu *Iesniegums par bērnu uzraudzības pakalpojuma sniedzēja reģistrēšanu*. Precizēts minētās iesnieguma veidlapas paraugs būs pieejams dienesta tīmekļa vietnē ([www.ikvd.gov.lv](http://www.ikvd.gov.lv)), tādējādi atvieglojot iesnieguma iesniegšanu personām, vienlaikus nodrošinot vienveidīgu (standartizētu) informācijas iegūšanu uz reģistrācijas brīdi. Turklāt šādā veidā nepieciešamības gadījumā operatīvi būs iespējams veidlapas aktualizēt.Saskaņā ar Administratīvā procesa likuma 56. panta pirmajā daļā noteikto personai ir tiesības iesniegumu iesniegt mutvārdos vai rakstveidā. Līdz ar to nepieciešamās informācijas ieguve, lai nodrošinātu aktuālu un normatīvajiem aktiem atbilstošu datu esamību reģistrā, ir svarīgāka nekā forma (iesnieguma veidlapa) to iesniegšanai, jo nedrīkst ierobežot likumā noteiktās personu tiesības attiecībā uz iesnieguma iesniegšanas formu. Tātad veidlapai būs ieteikuma raksturs un persona varēs iesniegumu rakstīt arī, piemēram, brīvā formā vai iesniegt elektroniski.Bērnu un tiesību aizsardzības likuma 50.3 panta ceturtā daļa, uz kuras pamata ir izdoti noteikumi Nr. 404, paredz deleģējumu Ministru kabinetam noteikt reģistrā iekļaujamo informāciju.Šobrīd noteikumos Nr. 404 attiecībā uz reģistrā iekļaujamo informāciju ir atsauce uz iesnieguma veidlapu (1.pielikums), proti, no noteikumu Nr. 404 17., 21. un 22. punktā noteiktā izriet, ka reģistrā iekļaujamā informācija ir tā, kas minēta iesnieguma veidlapā noteikumu Nr. 404 1. pielikumā. Ņemot vērā, ka noteikumu projekts paredz atteikties no iesnieguma veidlapas, vienlaikus noteikumi Nr. 404 ir jāpapildina ar attiecīgām normām par reģistrā iekļaujamo informāciju, t.i., to pielāgojot juridiskās tehnikas prasībām. Tātad, iekļaujot minētās normas noteikumos Nr. 404, netiek mainīta esošā situācija (prakse) attiecībā uz reģistrā iekļaujamo informāciju, bet gan pielāgota. Reģistrā iekļaujamā informācija izriet gan no nepieciešamās informācijas ieguves, ko paredz 2014. gadā dienesta un Pilsonības un migrācijas lietu pārvaldes (turpmāk – PMLP) noslēgtā *STARPRESORU VIENOŠANĀS par Pilsonības un migrācijas lietu pārvaldes izstrādātā un uzturētā datorprogrammas komplekta “Personu datu pārlūks”* (noteikumu projekta 4. punktā ietvertajos noteikumu Nr. 404 20.11, 20.12., 20.112, 20.31., 20.32., 20.36 apakšpunktos minētā informācija) un sasaistes ar Sodu reģistru (noteikumu projekta 4. punktā ietvertajos noteikumu Nr. 404 20.111. un 20.35. apakšpunktos minētā informācija), gan arī no reģistra būtības.Nodrošinot pakalpojuma sniedzēju pieejamību un sasniedzamību, tāpat kā līdz šim publiski pieejama būs šāda reģistrā iekļautā informācija:**- par pakalpojuma sniedzēju (fizisku personu):**1) vārds un uzvārds;2) pakalpojuma sniedzēja nosaukums (ja tāds ir);3) pakalpojuma sniegšanas forma: īslaicīga (norādot stundu skaitu) un / vai pilna laika (norādot stundu skaitu);4) norāde par nodokļu maksātāja statusu (individuālais komersants vai saimnieciskās darbības veicējs);**- par pakalpojuma sniedzēju (juridisku personu vai valsts vai pašvaldības iestādi):** 1) nosaukums, reģistrācijas numurs (juridiskai personai);2) nosaukums, juridiskais statuss, iestādes dibinātājs (valsts vai pašvaldības iestādei);3) pakalpojuma sniedzēja nosaukums;4) pakalpojuma sniegšanas forma: īslaicīga (norādot stundu skaitu) un / vai pilna laika (norādot stundu skaitu);**- par pakalpojuma sniedzēja iesaistīto personu (iesaistītajām personām)**: vārds, uzvārds.Vienlaikus, izvērtējot pakalpojuma sniedzēju reģistrācijas praksi, secināts, ka VIIS nav nepieciešams uzkrāt visu informāciju, ko līdz šim paredz noteikumi Nr. 404 (noteikumu Nr. 404 1. pielikums), jo šai informācijai nav lietderīgas nozīmes pakalpojuma sniedzēja reģistrācijai un tai ir vispārīgs raksturs. Ievērojot minēto, noteikumu projekts neparedz vairs uzkrāt šādu informāciju:- pakalpojuma sniedzēja finansējuma avoti – nav nepieciešams, jo vienošanās par finansējumu tiek slēgta pēc reģistrācijas pakalpojuma sniedzēju reģistrā. Turklāt uz reģistrācijas brīdi pakalpojuma sniedzējs vēl nezina, vai saņems pašvaldības finansējumu;- plānotais bērnu skaits pakalpojuma sniegšanai – nav nepieciešams, jo tas parāda esošo situāciju, bet ne to, kas būs nākotnē, proti, praksē 80% gadījumos pakalpojuma sniedzējs (aukle) parasti reģistrējas, ja ir zināms konkrēts bērns (piemēram, vecmāmiņa, kas pieskatīs mazbērnu).Tāpat arī pēc pakalpojuma sniedzēja (fiziskai personai, juridiskai personai, valsts vai pašvaldības iestādei) piekrišanas tiks publicēta kontaktinformācija. Savukārt pārējā informācija, ievērojot reģistrā iekļaujamās informācijas personīgo raksturu, nebūs publiski pieejama.Publiski pieejamās informācijas, kas tiek iekļauta reģistrā, mērķis ir nodrošināt bērnu drošību un tiesību aizsardzību, kā arī sabiedrības interešu ievērošanu, garantējot uzraudzības pakalpojuma kvalitāti (atbilstību valsts noteiktiem kritērijiem), bērna drošību un pilnvērtīgu attīstību.Personas kods ir personas identifikators, kas nodrošina personas identifikāciju gadījumos, kad, piemēram, tiek mainīts uzvārds vai citas ziņas par personu. Tātad tas ir unikāls personas identifikators. Reģistrs ar 2015. gada 1. janvāri ir VIIS, kurai jau ir sasaiste ar Iedzīvotāju reģistru un Sodu reģistru, sastāvdaļa. Informācijas iegūšana (apmaiņa) starp minētajām sistēmām notiek, izmantojot unikālo personas identifikatoru – personas kodu.Norāde par personas (pakalpojuma sniedzēja (fiziskas personas) vai pakalpojuma sniedzēja iesaistīto (-ajām) personu (-ām)) sodāmību un norāde, vai par personu ir šo noteikumu 9.2. apakšpunktā minētie ierobežojumi (*ar tiesas lēmumu personai nav pārtrauktas vai atņemtas aizgādības tiesības vai ar bāriņtiesas lēmumu persona nav atcelta no aizbildņa pienākumu pildīšanas to nekārtīgas pildīšanas dēļ vai tai nav atņemts audžuģimenes vai viesģimenes statuss, ja tā nav pildījusi attiecīgos pienākumus atbilstoši bērna interesēm*) izriet no Bērnu tiesības aizsardzības likuma 72. panta piektajā un sestajā daļā, noteikumu Nr. 404 9.1. un 9.2. apakšpunktā noteiktajiem ierobežojumiem pakalpojuma sniedzējam.Atbilstoši reģistrā ievadītajam personas kodam pozitīvas atbildes rezultātā VIIS tiešsaistes datu pārraides režīmā no Sodu reģistra atgriež norādi par attiecīgās personas datu esamību Sodu reģistrā, neatklājot sodāmības saturu. Tas nozīmē, ka gadījumos, kad reģistra atbildīgā amatpersona meklēšanas rezultātā ir saņēmusi atbildi, ka personas dati ir Sodu reģistrā, dienests sagatavo Iekšlietu ministrijas Informācijas centram rakstveida pieprasījumu, norādot ziņu pieprasījuma pamatojumu un ziņu izmantošanas mērķi. Līdzīga procedūra notiek arī ar pedagogu sodāmības (Izglītības likuma 50.pants, Bērnu tiesību aizsardzības likuma 72.panta piektā daļa) pārbaudi VIIS.Savukārt noteikumu Nr. 404 9.2.apakšpunktā noteikto informācijas apjomu dienests iegūst, pamatojoties uz starp dienestu un PMLP 2014.gadā noslēgto starpresoru vienošanos “Par Pilsonības un migrācijas lietu pārvaldes izstrādātā un uzturētā datorprogrammas komplekta “Personu datu pārlūks” izmantošanu”, kurā dienests nepieciešamos datus iegūst manuāli pēc pieprasījuma. Pēc attiecīgās informācijas ieguves (ja nav konstatēti noteikumu Nr. 404 9.2. apakšpunktā minētie ierobežojumi), reģistrā tiek ievadīts datums, kad šī informācija ir iegūta. Pēc attiecīgās informācijas ieguves (ja nav konstatēti noteikumu Nr. 404 9.2. apakšpunktā minētie ierobežojumi), reģistrā tiek ievadīts datums, kad šī informācija ir iegūta. Pašlaik noteikumi Nr. 404 šauri norāda profesionālās kvalifikācijas prasības pakalpojuma sniedzējam. Šobrīd tiesiskais regulējums pakalpojuma sniedzējam paredz vai nu jau iegūtu pedagoģisko izglītību, aukles profesionālās kvalifikācijas vai arī profesionālās pilnveides programmas bērnu aprūpes jomā (turpmāk – pilnveides programma) apguvi (personām, kam nav iegūta pedagoģiskā izglītība). Dienesta praksē ir gadījumi, kad:- personas, kas iegūst pedagoģisko izglītību vai- personas ar ilgstošu darba pieredzi izglītības iestādē darbā ar bērniem, bet bez izglītību apliecinoša dokumenta bērna aprūpes jomā (piemēram, auklīte (skolotāja palīgs) pirmsskolas izglītības iestādē), vēlas sniegt bērnu uzraudzības pakalpojumu.Noteikumu Nr. 404 9.4. apakšpunktā minētās prasības pakalpojuma sniedzējam (papildu izglītības ieguve) ir uzskatāmas kā papildu administratīvais slogs, jo:1. personas, kas iegūst pedagoģisko izglītību, tostarp apgūst arī pilnveides programmā ietverto saturu. Turklāt saskaņā ar Izglītības likuma 48. panta pirmajā daļā noteikto strādāt par pedagogu ir tiesības personai, kurai ir pedagoģiskā izglītība vai kura apgūst pedagoģisko izglītību, kas atbilst Ministru kabineta noteiktajām profesionālās kvalifikācijas prasībām. Līdz ar to, līdzīgi kā pedagogiem, nav pamata ierobežot prasības pakalpojuma sniedzējam nepieciešamajai profesionālajai kvalifikācijai, ja viņš iegūst pedagoģisko izglītību.
2. ja persona ilgstoši (vismaz 5 gadi) strādājusi, piemēram, kā auklīte (skolotāja palīgs) pirmsskolas izglītības iestādē, viņas pieredze var būt atbilstoša, lai sniegtu bērnu uzraudzības pakalpojumu, un papildus nebūtu jāapgūst pilnveides programma, jo pilnveides programmas apjoms ir iegūts pieredzes ceļā, darbā ar bērniem. Līdz ar to, ja persona savu pieredzi apliecina ar attiecīgiem dokumentiem (piemēram, darba grāmatiņa, izziņa no darba vietas, darba līgums, amata apraksts), tad nebūs nepieciešams apgūt pilnveides programmu vai iegūt aukles profesionālo kvalifikāciju.
 |
| 3.   | Projekta izstrādē iesaistītās institūcijas un publiskas personas kapitālsabiedrības | Dienests, Izglītības un zinātnes ministrija |
| 4. | Cita informācija | Noteikumu projekts neformāli saskaņots ar Labklājības ministriju. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz potenciālajiem pakalpojuma sniedzējiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz mazināt administratīvo slogu un atteikties no pakalpojuma sniedzēja reģistrācijas apliecības kā atsevišķa dokumenta un lēmuma par grozījumu izdarīšanu reģistra ierakstos, ievērojot, ka informācija par pakalpojuma sniedzējiem ir publiski pieejama reģistrā – VIIS. VIIS ieraksti ir publiski ticami, tas ir, trešās personas var paļauties uz šo ierakstu pareizību un attiecīgi rīkoties.Noteikumu projekts paredz atteikties no iesnieguma *par bērnu uzraudzības pakalpojuma sniedzēja reģistrēšanu* veidlapas, vienlaikus papildinot noteikumus Nr. 404 ar attiecīgām normām par reģistrā iekļaujamo informāciju. Iekļaujot minēto normu noteikumos Nr. 404, netiek mainīta esošā situācija (prakse) attiecībā uz reģistrā iekļaujamo informāciju, bet gan pielāgota (sk. anotācijas I. sadaļas 2. punktu).Ar noteikumu projektu tiek precizētas prasības, kādām jāatbilst pakalpojuma sniedzējam vai pakalpojuma sniegšanā iesaistītajai personai, kas nodarbojas ar bērnu uzraudzību, paplašinot to loku, proti, bērnu uzraudzības pakalpojumu varēs sniegt:- personas, kas iegūst pedagoģisko izglītību;- personas ar ilgstošu darba pieredzi izglītības iestādē darbā ar bērniem, bet bez izglītību apliecinoša dokumenta bērna aprūpes jomā (piemēram, auklīte (skolotāja palīgs) pirmsskolas izglītības iestādē).Minētajām personām nebūs lieks administratīvais slogs attiecībā uz papildu izglītības ieguvi (sk. anotācijas I. sadaļas 2. punktu). |
| 3. | Administratīvo izmaksu monetārs novērtējums | Administratīvo izmaksu monetārs novērtējumsAprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas 1 gadījumam = (5.63 EUR/h \* 1.5h) \* (1 \* 1) = 8.45 EURPēc 2017.gada datiem reģistrēti 511 bērnu uzraudzības pakalpojuma sniedzēji.Administratīvās izmaksas gadā= (5.63 EUR/h \* 1.5h) \* (1 \* 511) = 4 315.40 EUR |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 | 0  |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  |  0 |  0 |  0 |  0 |
| 1.2. valsts speciālais budžets |  0 | 0 | 0  |  0 |  0 |  0 |  0 |
| 1.3. pašvaldību budžets |  0 | 0 | 0  |  0 |  0 |  0 |  0 |
| 2. Budžeta izdevumi | 0 | 0 | 0  |  0 |  0 |  0 |  0 |
| 2.1. valsts pamatbudžets | 0 | 0 | 0  |  0 |  0 |  0 |  0 |
| 2.2. valsts speciālais budžets |  0 | 0 | 0  |  0 |  0 |  0 |  0 |
| 2.3. pašvaldību budžets |  0 | 0 | 0  |  0 |  0 |  0 |  0 |
| 3. Finansiālā ietekme |  0 | 0 | 0  |  0 |  0 |  0 |  0 |
| 3.1. valsts pamatbudžets |  0 | 0 | 0  |  0 |  0 |  0 |  0 |
| 3.2. speciālais budžets |  0 | 0 | 0  |  0 |  0 |  0 |  0 |
| 3.3. pašvaldību budžets |  0 | 0 | 0  |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0  |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav nepieciešamas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2018. gada 16. oktobrī ievietots dienesta tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē  | Sabiedrība par noteikumu projektu un tā mērķiem informēta arī regulārajos kursos un semināros par aktualitātēm izglītībā (piemēram, izglītības iestāžu un izglītības pārvalžu vadītājiem), ko organizē Izglītības un zinātnes ministrija sadarbībā ar dienestu, un kuros saņemts atbalsts administratīvā sloga mazināšanai.Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti  | Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Jaunu institūciju izveide vai esošu institūciju likvidācija vai reorganizācija nav nepieciešama.  |
| 3. | Cita informācija | Nav. |

Izglītības un zinātnes ministra vietā –

labklājības ministrs Jānis Reirs

Vīza:

Valsts sekretāre Līga Lejiņa

I.J.Mihailovs,

67507833, Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv

I.Balode

67358077; Inese.Balode@ikvd.gov.lv